als_Latn dik_Latn sag_Latn
asport- Oferta e Manchester United për Arturo Vidal ka marrë formë. Menaxheri Fernando Felicevich do të zbarkojë në Torino në orët e ardhshme dhe do ti prezantojë Juventusit një propozim të pasur nga Djajtë e Kuq: 60 milionë euro. Klubi anglez ka rritur ofertën dhe vështirë se do të humbë rastin për të sjellë në Premier League mesfushorin kilen. Vidal ndërkohë është rikthyer nga pushimet dhe në kalendar është takimi me Allegrin, por e ardhmja e tij duket e përcaktuar.
Lojtarit në fakt Manchester i ofron 8 milionë euro në sezon plus bonuse, pothuajse dyfishi i asaj që lojtari fiton në Torino. Mbreti Artur këto javë nuk e ka fshehur interesin e tij dhe propozimet që kanë mbërritur nga Van Gal dhe takimi me trajnerin e ri bardhezi do të jetë vetëm rutinë. Edhe nëse kileni është në planet e Alegrit, Juventusi nuk mund të bëj sikur nuk dëgjon super ofertën që vjen nga Anglia. Nesër mund të mësohet diçka më shumë për të ardhmen e Vidal.
Në Spanjë ndërkohë ka mbërritur një tjetër ofertë e çmendur. PSG i ka ofruar Real Madrid plot 80 milionë euro për të marrë shërbimet e argjentinasit Angel Di Maria. Siç shkruajnë mediat spanjolle, respektivisht e përditshmja ‘Marca’, klubi francez i ka vendosur në pjatë 80 milionë euro ‘Merenguesve’ për mesfushorin argjentinas.Nëse realizohet ky transferim, do të bëhej fjalë për shitjen më të shtrenjtë në historinë e Real Madridit. Vitin e kaluar, “Los Blancos” shitën Mesut Ozil te Arsenali për 50 milionë euro.
You must be logged in to post a comment Login
als_Latn als_Latn als_Latn eng_Latn